Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 504

(1) A Magyar Köztársaság szuverenitása, területi és légtér integritása védelméhez, valamint a szövetségi rendszerekben vállalt kötelezettségek teljesítéséhez szükséges katonai képességek kialakításának és fenntartásának, továbbá az ezekhez szükséges feltételrendszer biztosításának irányítása. A szövetségi és nemzetközi szerződésekből eredő egyéb katonai kötelezettségek teljesítése, a kollektív védelmi, békefenntartói és humanitárius feladatok végrehajtása. Az MH béketámogató, válságkezelő és válságreagáló műveletekben résztvevő erőinek nemzeti vezetés támogatása, a szövetségi együttműködés koordinálása. A Honvédelmi Minisztérium irányításával, a HM szervekkel és szervezetekkel együttműködve az MH katonai szervezetei hadműveleti-harcászati alkalmazhatóságának és képességeinek összehangolt és folyamatos fejlesztése, a béke és a békétől eltérő időszakban a feladatok végrehajtásának összhaderőnemi tervezése, vezetése és irányítása. A külföldi feladat-végrehajtásra tervezett ideiglenes katonai szervezetek részjogkörű költségvetési egységként történő működtetése az összhaderőnemen belül, honvédelmi miniszteri határozat alapján.

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes